open-index/open-wikipedia-markdown huggingface dataset:
Rintamerkki

**Rintamerkki** on puvun rinnukseen kiinnitettävä merkki. Rintamerkki voi olla tehty pahvista, metallista, muovista tai kankaasta ja siinä on jokin tunnus. Tavallisesti tunnuksilla korostetaan kuulumista johonkin ryhmään. Rintamerkki voi kuitenkin olla myös pelkkä koriste tai mainos. Perinteiset merkit kiinnitettiin vaatteisiin neuloilla, ruuveilla tai liittimillä. Ne voitiin myös liimata tai ommella.

Merkkien historia alkaa muinaisuudesta. Ihmiset ovat aikojen alusta koristautuneet yhteisönsä tunnuksin. Amuletit, soljet, rahat, mitalit, brakteaatit, napit, sotilastunnukset, jetongit, rintamerkit, hihamerkit, pinssit kuuluvat samaan perheeseen.

Rintamerkkien käyttö on vanha perinne järjestötoiminnassa ja se on levinnyt kansainvälisiä teitä. Suomessa merkkejä alettiin harrastaa 1800-luvun lopulla, jolloin yhdistystoiminta vapautui siihen kohdistuneista rajoituksista. Osakunnat, raittius- ja urheiluseurat ja työväenjärjestöt ryhtyivät valmistuttamaan rintamerkkejä. Merkit olivat tuolloin useimmiten jäsenmerkkejä, joiden kantajilla oli jäsenyyden takaamia oikeuksia. Merkki rinnassa toimi esimerkiksi pääsylippuna tilaisuuksiin ja antoi oikeuden käyttää puheenvuoroja. Ensimmäiset merkit olivat usein rusetteja tai pahvimerkkejä. Poliittisia rintanappeja on käytetty Yhdysvalloissa jo 1800-luvulta lähtien, kun selluloidi keksittiin. Suomessa niiden käyttö yleistyi vasta 1960–1970-luvuilla. 

Suomen puolustusvoimien todennäköisesti ensimmäinen joukko-osastopinssi on 1929 alkaen Tampereen Rykmentin Tappara-lehden toimituksen jakama emalinen lippukuvioinen pinssi. 

Poliittisia merkkejä on valmistettu moniin erityistarkoituksiin: jäsen-, vaali-, puoluekokous-, keräys-, kunnia- ja juhlamerkkien lisäksi on valmistettu henkilöihin ja tapahtumiin liittyviä merkkejä.

Rintamerkkejä käytetään yleisesti varojen keräämiseen eri tarkoituksiin. Merkkien myyntiä harjoittavat niin hyväntekeväisyysjärjestöt kuin poliittiset ja aatteelliset järjestötkin. Kampanjamerkeillä pyritään tuomaan julki ajankohtaisia kysymyksiä ja tavoitteita.

## Katso myös

* Mitali

## Lähteet

## Aiheesta muualla

*Pirjo Kaihovaara: Merkit rintaan ja bailaamaan, Työväentutkimus 2006
Hypoksifilia

**Hypoksifilia** (kr. *hypo* 'vajaa' + *oksys* 'happi' + *filein* 'rakastaa') on seksuaalinen parafilia, jossa henkilö kokee aivojen hapensaannin puutteen voimistavan seksuaalista kiihotustilaa. Yleensä tilaa tavoitellaan puristamalla kaulavaltimoita niin, että aivoihin menevän valtimoveren ja hapen määrä tilapäisesti vähenee. Puristus saadaan tavallisesti aikaan kuristamisella tai osittaisella hirttämisellä, joko itse tai kumppanin avulla. Hypoksifilian harjoittaminen on vaarallista, koska se saattaa johtaa jopa kuolemaan. 

## Kuuluisia tapauksia

* Japanilainen Sada Abe surmasi kuristamalla rakastajansa Kichizo Ishidan vuonna 1936, minkä jälkeen hän leikkasi tämän sukuelimet irti ja kulki päiviä niiden kanssa. Elokuva Aistien valtakunta kertoo tapauksesta.
* Näyttelijä David Carradine löydettiin hirttonaru kaulassaan hotellihuoneensa komerosta 4. kesäkuuta 2009. Todisteet osoittivat hänen ejakuloineen ennen kuolemaansa.

## Katso myös
* Tukehduttamispeli

## Lähteet
Frotterismi

**Frotterismi** on parafilia, jossa henkilö kiihottuu kosketellessaan tai hieroessaan itseään luvatta toista ihmistä vasten. Tavallisesti teko tehdään ihmistungoksessa. Tyypillisesti tekijä on mies, joka pyrkii hankaamaan peniksellään naisen reisiä tai takamusta. Yleensä teko jää ulkopuolisilta havaitsematta, eikä siihen liity itsensä paljastamista. Käsin tapahtuvasta koskettelusta käytetään nimitystä toucherismi.

ICD-10 tautiluokituksessa frotterismi kuuluu luokkaan Muut määritellyt sukupuoliset kohdehäiriöt (F65.8).

## Lähteet
Uryū Ishida

on kuvitteellinen henkilö anime- ja manga-sarjassa Bleach. Ishida on sarjan päähenkilön Ichigo Kurosakin luokkatoveri.

## Tausta

Ishida on quincy. Normaalisti quincyt ja shinigamit ovat vihollisia, mutta Ishida on saanut ystäväkseen luokkatoverinsa Ichigo Kurosakin ja Rukia Kuchikin, jotka ovat shinigameja. Ishidan mestari kuoli kesken opetuksen. Häntä opetti hänen isoisänsä, joka kasvatti hänet. Ishida on vasenkätinen.

Ishida ystävystyi Ichigon kanssa sen jälkeen, kun Hueco Mundon ja ihmisten maailman välinen portti repesi ja hollow't hyökkäsivät. Ichigo, Rukia, Ishida, Yasutora Sado, Orihime Inoue, Kisuke Urahara, Jinta Hanakari, Ururu ja Tessai joutuivat puolustamaan ihmismaailmaa tuholta niin, etteivät ihmiset saaneet koskaan tietää hyökkäyksestä. Kun Rukia vietiin Soul Societyyn teloitettavaksi sääntöjen rikkomisesta, lähti Ishida Ichigon, Orihimen, Chadon ja Yoruichi Shihōinin mukaan pelastamaan häntä. Ishida kohtaa Soul Societyssä monien heikkojen shinigamien lisäksi 12. divisioonan kapteenin, Mayuri Kurotsuchin.

## Jouset

Ishida osaa muiden quincyjen tapaan ampua energianuolia. Samoin hänellä on aseenaan jousi, joka muodostuu hänen isoisänsä antamasta helmirannekorusta. Ishida saa ylleen quincy-haarniskan, hänen olkapäänsä alkavat hohtaa sinistä valoa ja hän saa käyttöönsä tavallisen jousen sekä yhden nuolen, jolla hän ampuu Mayuria. Silloin Ishida menettää voimansa, mutta myöhemmin hän saa uuden, hopeisesta rannekorusta muodostuvan jousen Mayurin tyttäreltä, Nemulta. Mangassa Ishidan isä alkaa valmentaa Ishidaa, jotta tämä saisi quincy-voimansa takaisin. Myöhemmin Ishida lähtee Ichigon ja Chadin kanssa pelastamaan Inoueta Aizenilta. Myöhemmin pelastusretkikuntaan liittyvät myös Renji Abarai ja Rukia Kuchiki.
Astropulse

**Astropulse** on kaikkien aikojen ensimmäinen BOINC-projekti. Sen avulla testattiin BOINC-ohjelmaa 2000-luvun alkupuolella. Astropulse hävisi moneksi vuodeksi, kun SETI@home-ohjelma muokattiin BOINC-ympäristöön sopivaksi. Sen jälkeen on tullut noin 40 muuta BOINC-projektia. Vuoden 2007 tammikuussa Astropulsen beetaversio ilmestyi pitkän odottamisen jälkeen 64-bittiseen Linuxiin ja helmikuussa 2007 32-bittiseen Linuxiin. Windows-versio tuotiin beetatestaukseen alkukesästä 2007. Beetaversioita testattiin SETI@home Beta -projektin kotisivuilla. Heinäkuussa 2008 Astropulse tuotiin myös SETI@home-projektin kotisivuille eli myös ei-beetatestaajien ulottuville.

Astropulse on BOINC-ohjelman avulla hallittavaa hajautettua laskentaa, joka etsii mustia aukkoja, pulsareita ja Maan ulkopuolista älyllistä elämää. Astropulse hyödyntää SETI@home-projektin datanauhoja etsiessään mikrosekuntien pituisia pulsseja radiokohinan seasta.

Astropulse on GNU GPL -lisensoitu.

## Lähteet

## Aiheesta muualla
*Kotisivu
Reyen oireyhtymä

**Reyen oireyhtymä** on sairaus, joka aiheuttaa maksan ja useiden muiden sisäelinten paksuuntumista ja aivopaineen lisääntymistä. Tämä saattaa johtaa kehitysvammaisuuteen ja jopa kuolemaan. Hengenvaarallista sairautta esiintyy enimmäkseen lapsilla ja nuorilla aikuisilla, mutta myös muut voivat sairastua siihen. 

Reyen oireyhtymä voi puhjeta esimerkiksi virustartunnan jälkeen. Vuonna 1963 havaittiin, että aspiriinin käyttö lisää sairastumisen riskiä huomattavasti. Peräti 90 % potilaista oli käyttänyt ennen oireiden alkamista aspiriinia.

Reyen oireyhtymään sairastuu yksi miljoonasta ihmisestä. Barbituraatit ja insuliini auttavat sairauden hoidossa, ja joskus tarvitaan hengityslaitetta.

## Lähteet
Kvanttisähködynamiikka

**Kvanttisähködynamiikka** (**QED** &nbsp;\mathcal{L}=\bar\psi(i\gamma^\mu D_\mu-m)\psi -\frac{1}{4}F_{\mu\nu}F^{\mu\nu}. \,

:missä
:: \gamma_\mu \,\! ovat Diracin matriiseja.
::\ \psi ja sen Diracin adjointti \bar\psi ovat kenttiä, jotka esittävät  sähköisesti varattuja hiukkasia, erityisesti elektronin ja positronin kentät esitetään Diracin spinoreina. 
::D_\mu = \partial_\mu+ieA_\mu \,\! on mittakovariantti derivaatta, missä \ e  on kytkennän voimakkuus (sama kuin alkeisvaraus), 
::\ A_\mu  on sähkömagneettisen kentän kovariantti nelipotentiaali ja
::F_{\mu\nu} = \partial_\mu A_\nu - \partial_\nu A_\mu \,\! on sähkömagneettisen kentän tensori.

### Eulerin-Lagrangen yhtälöt
Laita *D* Lagrangen tiheyteen nähdäksesi, että *L* on
::\mathcal{L} = i \bar{\psi} \gamma^\mu \partial_\mu \psi - e\bar{\psi}\gamma_\mu A^\mu \psi -m \bar{\psi} \psi - \frac{1}{4}F_{\mu\nu}F^{\mu\nu}. \quad \quad (1) \,

Tämä Lagrangen tiheys voidaan laittaa Eulerin-Lagrangen yhtälöön
:: \partial_\mu \left( \frac{\partial \mathcal{L}}{\partial ( \partial_\mu \psi )} \right) - \frac{\partial \mathcal{L}}{\partial \psi} = 0 .  \quad \quad \quad \quad \quad (2) \,
jotta löydetään QED:n kenttäyhtälöt.

Nämä kenttäyhtälöt ovat
::\partial_\mu \left( \frac{\partial \mathcal{L}}{\partial ( \partial_\mu \psi )} \right) = \partial_\mu \left( i \bar{\psi} \gamma^\mu \right) \,

::\frac{\partial \mathcal{L}}{\partial \psi} = -e\bar{\psi}\gamma_\mu A^\mu - m \bar{\psi} \,

Laittamalla nämä kaksi takaisin Eulerin-Lagrangen yhtälöön (2), jolloin saadaan
::i \partial_\mu \bar{\psi} \gamma^\mu + e\bar{\psi}\gamma_\mu A^\mu + m \bar{\psi} = 0 \,
ja kompleksikonjugaatti
::i \gamma^\mu \partial_\mu \psi - e \gamma_\mu A^\mu \psi - m \psi = 0. \,

Jos keskimmäinen termi laitetaan oikealle puolelle, saadaan:
::
Vasemmanpuoleinen on kuten alkuperäinen Diracin yhtälö ja oikeanpuoleinen on vuorovaikutus sähkömagneettisen kentän kanssa.

Yksi tärkeä yhtälö saadaan laittamalla Lagrangen tiheys Eulerin-Lagrangen yhtälöön, tällä kertaa kentälle A^\mu:
:: \partial_\nu \left( \frac{\partial \mathcal{L}}{\partial ( \partial_\nu A_\mu )} \right) - \frac{\partial \mathcal{L}}{\partial A_\mu} = 0 .  \quad \quad \quad (3) \,

Tällä kertaa kaksi termiä ovat
::\partial_\nu \left( \frac{\partial \mathcal{L}}{\partial ( \partial_\nu A_\mu )} \right) = \partial_\nu \left( \partial^\mu A^\nu - \partial^\nu A^\mu \right) \,

::\frac{\partial \mathcal{L}}{\partial A_\mu} = -e\bar{\psi} \gamma^\mu \psi \,

Nämä termit laittamalla takaisin yhtälöön (3) saadaan
::

## Katso myös
* Kvanttiväridynamiikka

## Lähteet

## Aiheesta muualla
Sinivuoren luonnonpuisto

**Sinivuoren luonnonpuisto** on Pirkanmaalla Oriveden kaupungissa sijaitseva luonnonpuisto. Sen pinta-ala on noin 97 hehtaaria, ja se on Suomen pienin luonnonpuisto. Puisto on Natura 2000 -aluetta. Luonnonpuisto perustettiin silloiseen Längelmäen kuntaan vuonna 1956. Puistossa liikkumiseen tarvitaan lupa.

Luonnonpuisto on pääasiassa lehtoa ja lehtomaista kangasta. Puusto on valtaosin vanhaa, yli 100-vuotiasta kuusta, mutta alueella on myös koivuvaltaista metsää sekä yleisesti lehmusta ja vaahteraa. Myrskytuhojen takia luonnonpuistossa on suuria määriä järeää maapuuta, joilla elää runsaasti vanhojen metsien lajistoa. Myös alueen kasvisto ja linnusto ovat poikkeuksellisen rikkaita (itäisiä, lehto- ja vanhan metsän lajeja). Puistoon kuuluu myös pieni vuorijalavaa kasvava metsikkö.

## Lähteet

## Aiheesta muualla
* Längelmäen kulttuurimaisemaselvitys 
*
Minna Canthin päivä

**Minna Canthin päivä, tasa-arvon päivä** () on vakiintunut liputuspäivä Suomessa joka vuosi 19. maaliskuuta. Tasa-arvon päivä on kirjailija Minna Canthin (1844–1897) syntymäpäivä. 

Sisäministeriö määräsi valtion virastot ja laitokset liputtamaan vuonna 2003 Minna Canthin syntymäpäivän ja tasa-arvon puolesta. Ministeriö suositteli myös yleistä liputusta. Sisäasiainministeriö oli saanut 2000-luvun alkupuolella useita esityksiä Canthin syntymäpäivän valintaa yleiseksi liputuspäiväksi. Kuopiolaisen Kanttilan kulttuurikeskuksen kannatusyhdistys oli esittänyt, että päivän nimen tulisi olla Minna Canthin ja tasa-arvon päivä.

Vuonna 2004 Minna Canthin syntymäpäivänä oli suruliputus Konginkankaan linja-autoturman vuoksi. Sisäasiainministeriö jatkoi kuitenkin liputussuositusta vuonna 2005 ja pyrki seuraamaan suosituksen toteutumista. Liputuksesta tuli myönteistä palautetta, minkä ansiosta sisäasiainministeriö teki Helsingin yliopiston almanakkatoimistolle ehdotuksen päivän merkitsemiseksi kalenteriin vakiintuneeksi liputuspäiväksi.

Almanakkatoimisto piti Minna Canthin päivää sopivana merkkipäivänä. Helsingin yliopiston rehtori allekirjoitti päätöksen lisätä Minna Canthin päivä almanakan vakiintuneeksi liputuspäiväksi vuodesta 2007 alkaen. Minna Canth on kahdeksas suomalainen merkkihenkilö ja ensimmäinen suomalainen nainen, joka on saanut oman liputuspäivän.

Kuopiossa on järjestetty vuodesta 2010 lähtien Minna Canthin päivänä Minnan päivät -niminen tapahtuma.

## Lähteet

## Aiheesta muualla
* Yliopiston almanakkatoimiston tiedote Minna Canthin päivästä .
Naruto Shippūden: Gekitou Ninja Taisen EX

**Naruto Shippūden: Gekitou Ninja Taisen EX** on Clash of Ninja -pelisarjan viides osa. Se perustuu Masashi Kishimoton anime- ja mangasarja Narutoon ja etenkin uuteen  -animesarjaan. Peli tullaan julkaisemaan Wiille ja on luvattu, että se tulisi käyttämään Wii Remoten ominaisuuksia ainakin jollain tavoin.

## Varmistetut pelihahmot
* Naruto Uzumaki
* Sakura Haruno
* Kakashi Hatake
* Rock Lee
* Neji Hyuga
* Tenten
* Gai Maito
* Gaara
* Kankuro
* Temari
* Itachi Uchiha
* Kisame Hoshigaki
* Deidara
* Sasori
Huom. Pelihahmojen nimet on kirjoitettu länsimaisessa etunimi-sukunimi järjestyksessä japanilaisen sijasta.

## Aiheesta muualla
* Pelin viralliset sivut
Bucks Fizz

**Bucks Fizz** on englantilainen pop-yhtye, joka perustettiin vuoden 1981 Eurovision laulukilpailua varten. Yhtye voitti Euroviisut kappaleellaan "Making Your Mind Up" ja aloitti menestyksekkään pop-uran. He olivat Euroviisuissa klassinen kahden miehen ja kahden naisen muodostama nelikko, niin kuin aikaisemmin olivat olleet ABBA ja Brotherhood of Man. Yhtye oli varsin suosittu Isossa-Britanniassa 1980-luvulla. Yhtyeen viimeisin albumi ilmestyi vuonna 2006.

## Jäsenet
* Jay Aston (s. 4. toukokuuta 1961)
* Cheryl Baker (oik. Rita Crudgington s. 8. maaliskuuta 1954)
* Mike Nolan (s. 7. joulukuuta 1954, Irlanti)
* Bobby G

## Diskografia

* *Bucks Fizz* (1981) 
* *Are You Ready* (1982) 
* *Hand Cut* (1983) 
* *I Hear Talk* (1984) 
* *Writing on the Wall* (1986) 
* *Live at Fairfield Halls* (1989)
* *The Best of Bucks Fizz* (1994)

## Aiheesta muualla
* Bucks Fizz On-line  
* Bucks Fizz Lyrics
Faijum

**Faijum** tai **Fayyum** (, *al-Fayyūm*) voi viitata seuraaviin:

* Faijumin keidas, keidas Egyptissä
* Al-Fayyum, kaupunki Faijumin keitaalla Egyptissä
* Al-Fayyumin kuvernementti, Egyptin kuvernementti
Pieter Boddaert

**Pieter Boddaert** (1730 Zeeland – 1795 tai 1796) oli hollantilainen luonnontieteilijä, lääkäri, ornitologi ja taiteilija.

Boddaert toimi luonnonhistorian lehtorina, vuodesta 1793 dosenttina Utrechtin yliopistossa, missä hän väitteli lääketieteen tohtoriksi 1764. Vuonna 1783 hän julkaisi 50 kopiota Louis Jean-Marie Daubentoisin teoksesta *Planches enluminees*, antaen tauluille tieteelliset nimet, jotka ovat edelleen käytössä. 1785 hän julkaisi teoksen *Elenchus Animalium*, missä hän antoi nimet lukuisille nisäkkäille, muun muassa tarpaanille ja sukupuuttoon kuolleelle kvaggalle.

Boddaert kuvaili tieteelle lukuisia lintuja, muun muassa härkälinnun, haarahaukan, kirjokäen, lehtokertun, afrikantöyhtöhyypän, kenttähyypän ja pensassirkkalinnun.
Dana Delany

**Dana Welles Delany** (s. 13. maaliskuuta 1956 New York) on yhdysvaltalainen elokuva-, teatteri- ja televisionäyttelijä. Hän on näytellyt aktiivisesti 1970-luvun lopulta asti ja voittanut kaksi Emmy-palkintoa roolistaan Colleen McMurphyna ABC:n sarjassa *[[China Beach]]* vuosina 1988–1991. 

## Ura
Delany varttui Connecticutissa ja opiskeli Phillips Academyssa sekä Wesleyan Universityssä. Hänen ensimmäisiä roolejaan olivat televisiorooli sarjassa *[[Love of Life]]* vuonna 1979, osa Broadway-näytelmässä *A Life* vuonna 1980 ja televisiorooli sarjassa *[[As the World Turns]]* vuonna 1981. Tehtyään roolin näytelmässä *Blood Moon* Delany pääsi 1980-luvun alkupuoliskolla Hollywoodiin ja sai useita pieniä elokuva- ja televisiorooleja.  Hän vieraili sarjassa *[[Konnankoukkuja kahdelle]]* ja oli kolmen jakson ajan sarjassa *[[Magnum (televisiosarja)|Magnum]]*.

Vuonna 1988 Delany sai roolin Colleen McMurphyna sarjassa *China Beach*, jota esitettiin vuoteen 1991 asti. Hän sai mediahuomiota ja kaksi Emmy-palkintoa, joiden lisäksi hän oli ehdolla kahden muun Emmyn sekä kahden Golden Globen saajaksi. Menestyksen myötä Delany sai rooleja elokuvista kuten *[[Light Sleeper]]*, *[[Housesitter]]*, *[[Tombstone (elokuva)|Tombstone]]* ja *[[Tyttö ja villihanhet]]* sekä televisioelokuvista *Promise to Keep* ja *[[Vaaran vanki]]*. Vuosikymmenen toisella puoliskolla hän esiintyi muun muassa Margaret Sangerina televisioelokuvassa *Choices of the Heart*, Lisana elokuvassa *[[Kyttäkaksikko paratiisisaarella]]* ja yhdessä jaksossa sarjassa *[[Family Law]]*, josta hän sai Emmy-ehdokkuuden. 1990-luvun puolivälistä vuoteen 2005 hän oli Lois Lanen ääninäyttelijä animaatiosarjassa *[[Teräsmies (animaatiosarja)|Teräsmies]]*.

Vuosituhannen vaihteessa Delany näytteli televisiosarjoissa, kuten lyhytikäiseksi jääneessä *[[Pasadena (televisiosarja)|Pasadenassa]]* ja *[[Presidio Med]]issa*; televisioelokuvissa *Villin lännen naisia*, *Elämän ja kuoleman rajamailla*, *A Time to Remember* ja *Baby for Sale* sekä independent-elokuvissa *[[The Outfitters]]*, *[[Mother Ghost]]* ja *[[Spin (vuoden 2003 elokuva)|Spin]]*. Niihin aikoihin hän myös jatkoi lavauraansa, muun muassa näytelmässä *[[Paljon melua tyhjästä]]*. 

Vuosina 2004–2006 Delanylla oli useita vierailurooleja sarjoissa *[[Kova laki: Erikoisyksikkö]]*, *[[Boston Legal]]*, *[[Kojak]]*, *[[Related]]*, *[[L-koodi]]* ja *[[Taisteluplaneetta Galactica (vuoden 2004 televisiosarja)|Taisteluplaneetta Galactica]]*. Hänellä oli myös päärooli lyhytikäisessä sarjassa *[[Kidnapped]]* vuonna 2006.

Vuodesta 2007 vuoteen 2010 Delany näytteli Katherine Mayfairia televisiosarjassa *[[Täydelliset naiset]]*. Vuosina 2011–2013 hän näytteli pääosaa tohtori Megan Huntina televisiosarjassa *[[Totuuden anatomia]]*.

## Filmografia

## Lähteet

## Aiheesta muualla

*
Lappeenrannan seudun opiskelija-asuntosäätiö

**Lappeenrannan seudun opiskelija-asuntosäätiö** (LOAS) on vuonna 1974 perustettu säätiö, jonka toiminnan tarkoituksena on ylläpitää ja rakennuttaa vuokra-asuntoja Lappeenrannan ja lähialueiden oppilaitoksissa (muun muassa Lappeenrannan teknillisessä yliopistossa ja Saimaan ammattikorkeakoulussa) opiskeleville opiskelijoille.

Säätiön perustivat maaliskuussa 1974 lappeenrantalaiset opiskelijayhteisöt, Lappeenrannan kaupunki ja evankelisluterilaiset seurakunnat, Säätiön ensimmäinen vuokrarakennus valmistui syksyllä 1975. Lappeenrannan Opiskelijatalo Oy liitettiin LOASiin vuonna 1982. Säätiöllä on yli 3&nbsp;000 asuntopaikkaa eri puolilla Lappeenrantaa pääasiassa lähellä Lappeenrannan keskustaa tai yliopistoa.

Säätiön ylintä päätäntävaltaa käyttää valtuuskunta, johon perustajayhteisöt valitsevat edustajiansa siten, että ylioppilas- ja oppilaskunnilla on yksi edustaja jokaista alkavaa 400 läsnä olevaa opiskelijaa kohden ja Lappeenrannan kaupunki sekä seurakuntayhtymä nimeävät kaksi edustajaa kumpikin. Valtuuskunta nimittää säätiön hallituksen, johon jokaisella perustajayhteisöllä on oikeus valita edustajansa. Opiskelijayhteisöjen yhdistymisten seurauksena näin valitaan viisi hallituksen jäsentä. Lisäksi hallitukseen voidaan valita enintään kaksi asukkaiden ehdottamaa asukasedustajaa ja asiantuntijajäseniä.

Asukkailla on lakisääteinen asukastoimikunta, ja lisäksi taloissa on talonvanhin. Hän on asukas, joka neuvoo, opastaa ja välittää tietoa asuntokohteen ja asuntotoimiston välillä. Hän on LOAS:n toimihenkilö ja asukkaiden luottamusmies.

## Lähteet
* LOASin kotisivut
*
Soul Militia

**Soul Militia** (vuoteen 2002 asti **2XL**) on virolainen hip hop -yhtye. Heidät muistetaan parhaiten vuoden 2001 Eurovision laulukilpailun voitosta yhdessä Tanel Padarin ja Dave Bentonin kanssa kappaleella ”Everybody”. Yhtye osallistui Viron vuoden 2007 Euroviisujen esikarsintaan kappaleella ”My Place”.

## Yhtyeen jäsenet

* Lauri Pihlap (”Lowry”)
* Sergei Morgun (”Semy”)
* Kaido Põldma (”Craig”)
* Indrek Soom (”Ince”) (jätti yhtyeen vuonna 2004)

## Aiheesta muualla

* Soul Militian kotisivut
Is This It

**Is This It** on The Strokesin debyyttialbumi vuodelta 2001. 

Euroopan ja Yhdysvaltojen musiikkilehdistö antoi huomattavasti huomiota albumille. *Is This It* nousi korkeimmillaan sijoille #2 UK- ja #33 US-listoilla.

”New York City Cops” -kappale jätettiin pois albumin Pohjois-Amerikan versiosta syyskuun 11. päivän iskujen seurauksena. Yhtye ja levy-yhtiön johto uskoivat, että kappaleessa useita kertoja toistettava kertosäkeen pääsäe, ”New York City Cops, they ain’t too smart”, voisi herättää negatiivisia tuntemuksia. Pohjois-Amerikan versiossa ”New York City Cops” -raidan korvaa ”When It Started”.

Vuonna 2002 *Is This It* uudelleenjulkaistiin CD+DVD-painoksena, joka sisältää alkuperäisen albumin lisäksi yhtyeen musiikkivideoita ja pätkiä heidän MTV2-kanavalla soittamastaan konsertista.

The Strokesin Is This It on yksi 2000-luvun arvostetuimmista albumeista. Vuonna 2005 englantilaisen televisiokanava Channel 4:n äänestyksessä sadasta merkittävimmästä koskaan julkaistusta albumista *Is This It* sijoittui sijalle 89. Vuonna 2003 *[[Rolling Stone|Rolling Stone Magazinen]]* listalla ”500 Greatest Albums of All Time” albumi sijoittui 367:nneksi, heinäkuussa 2005 Spin Magazinessa sijalle 100 listalla ”100 Greatest Albums, 1985–2005” ja heinäkuussa 2006 48:nneksi *[[The Observer]]in* listalla ”The 50 Albums That Changed Music”.

''Sue''-lehti valitsi sen 2000-kymmenluvun kolmanneksi parhaaksi ulkomaiseksi albumiksi vuonna 2009.

Is This It ylitti Yhdysvalloissa miljoonan myydyn levyn rajan lokakuussa 2006.

## Kappaleet
#Is This It – 2:35
#The Modern Age – 3:32
#Soma – 2:37
#Barely Legal – 3:54
#Someday – 3:07
#Alone, Together – 3:12
#Last Nite – 3:17
#Hard to Explain – 3:47
#New York City Cops – 3:36
#*Pohjois-Amerikan versiossa ”When It Started” (2:57) korvaa kappaleen ”New York City Cops”
#Trying Your Luck – 3:27
#Take It or Leave It – 3:16

;DVD:
#Last Nite
#Hard to Explain
#Someday
#New York City Cops
#The Modern Age

Raidat 1–3 musiikkivideoita
Raidat 4–5 MTV2:n konsertista

## Singlet

## Kokoonpano
* Julian Casablancas – laulu
* Nick Valensi – kitara
* Albert Hammond Jr – kitara
* Nikolai Fraiture – bassokitara
* Fabrizio Moretti – rummut

### Muut tekijät
* Gordon Raphael – tuottaja
* Greg Calbi – masteroija
* Steve Ralbovsky – A&R
* JP Bowersock – guru
* Ryan Gentles – manageri

## Lähteet
Göteborgin IT-yliopisto

**Göteborgin IT-yliopisto** () on Göteborgissa, Ruotsissa sijaitseva yliopisto. Se on osa Chalmersin teknillistä korkeakoulua ja Göteborgin yliopistoa. Yhteenliittymä perustettiin vuonna 2001 elinkeinoelämän ja julkisen sektorin tuella. Ensimmäisenä vuonna yliopistossa opiskeli noin 120 opiskelijaa, nykyisin opiskelijoita on noin 1500.

## Aiheesta muualla
* Yliopiston viralliset sivut
You Give Love a Bad Name

**You Give Love a Bad Name** on Bon Jovi -yhtyeen levyttämä kappale. Se julkaistiin ensimmäisenä singlenä *[[Slippery When Wet]]* -albumilta.

Jon Bon Jovin, Richie Samboran ja Desmond Childin kirjoittama kappale oli Bon Jovin läpimurto Yhdysvaltain markkinoilla. You Give Love a Bad Name oli Billboard Hot 100 -singlelistan ykkönen marraskuussa 1986. Suomessa se nousi virallisen singlelistan sijalle 8.

Kappaleesta tehty cover on *[[Mr. & Mrs. Smith]]* -elokuvan soundtrackillä.

Kappale on ylittänyt miljardin kuuntelun rajan Spotifyssa.

## Lähteet
Meningeooma

**Meningeooma** on aivokalvon kasvain. Aivokalvokasvain on aivo- tai selkäydinkalvosta lähtöisin oleva kasvain. Se on tavallisesti hyvänlaatuinen (ei syöpä), mutta hyvänlaatuinenkin meningeooma voi olla sijaintinsa johdosta vaarallinen.

Meningeooma on aivojen yleisin hyvänlaatuinen kasvain. Kaikista aivokasvaimista meningeoomia on noin 15 %. Meningeooma on naisilla kaksi kertaa yleisempi kuin miehillä. Pahanlaatuinen meningeooma (aivokalvon syöpä) on hyvin harvinainen.

Pienet meningeoomat löydetään monesti sattumalta. Suuremmat kasvaimet voivat aiheuttaa erilaisia oireita koosta ja sijainnista riippuen. Tavallisimpia meningeoomat ovat keski-ikäisillä ja ikääntyvillä aikuisilla. 

Meningeooman tarkkoja riskitekijöitä ei juuri tunneta, mutta ainakin lapsuudessa sairastetun syövän sädehoidon on todettu kasvattavan riskiä sairastua aikuisena meningeoomaan. Kasvain etenee hitaasti, ja sopivin hoitomuoto riippuu mm. potilaan yleiskunnosta sekä itse kasvaimen sijainnista ja koosta. Leikkaus on onnistuessaan ensisijainen vaihtoehto. Joskus kasvain sijaitsee sellaisessa paikassa, että sen leikkaaminen olisi mahdotonta tai liian riskialtista. Tällöin saatetaan soveltaa sädehoitoa tai harvemmin kemoterapiaa. 

Meningeooman kuvasi ensimmäisenä sveitsiläinen Felix Plater vuonna 1614.

## Lähteet
*Epidemiology and more information about meningioma. 

### Viitteet
Dave Benton

**Dave Benton** (oik. **Efren Eugene Benita**, s. 31. tammikuuta 1951) on hollantilainen (Aruba) popmuusikko, joka voitti vuoden 2001 Eurovision laulukilpailun yhdessä Tanel Padarin ja poikabändi 2XL:n kanssa kappaleella ”Everybody”.

Benton on kotoisin Alankomaihin kuuluvalta Aruban saarelta, joka sijaitsee Karibianmerellä Venezuelan rannikon edustalla. Hän lähti 13-vuotiaana opiskelemaan Venezuelan Curacaoon luostarikouluun, jonka jätti kesken kahden vuoden jälkeen. Kolumbiaan hän muutti 17-vuotiaana, mutta järkyttyi elintason heikkoudesta verrattuna Arubaan. Sieltä matka jatkui Miamiin Yhdysvaltoihin. Rumpalina ja taustalaulajana hän teki yhteistyötä The Driftersin, Tom Jonesin, Billy Oceanin, José Felicianon ja The Plattersin kanssa. Bentonin äidinkieli on papiamento, jonka lisäksi hän puhuu englantia, espanjaa ja hollantia sekä auttavasti saksaa ja ranskaa. Hän avioitui 21-vuotiaana, mutta avioliitto kaatui mm. välimatkoihin. 1980-luvun puolivälissä hän muutti Aruban emämaahan Hollantiin, jonne hänen perheensä oli jo aiemmin muuttanut. Benton on Hollannin kansalainen, mutta emämaa osoittautui uran kannalta pettymykseksi. Hän matkusti Saksaan, jossa lauloi ja näytteli. Runsaan kymmenen vuoden kuluttua Benton lähti Norjaan, jossa kokeili liikemiehen uraa sijoittaen silloisen Saksassa ansaitsemansa omaisuuden, noin neljännesmiljoona Norjan kruunua, mutta menetti sen epäonnistuneissa liiketoimissa. Vuonna 1997 hän muutti täysin varattomana Viroon. Norjan-vuosien aikana hän kuitenkin tutustui tulevaan virolaisen vaimoonsa Marisin risteilyn yhteydessä Suomessa, josta tämä Viron tapaan piti, toisin kuin Norjasta. Tuleva vaimo Maris houkutteli Bentonin muuttamaan Viroon, jonne muuttoa hän on pitänyt elämänsä parhaimpana ratkaisuna. Nykyään hän asuu Virossa vaimonsa ja kahden tyttärensä kanssa.

## Lähteet
Jorma Styng

**Jorma Styng** (vuoteen 1991 asti **Tykkyläinen**) (s. 1958 Nurmes) on suomalainen kuvataiteilija, kitaristi, kitarapedagogi ja säveltäjä. 

Klassisen kitaran lisäksi Styng on soittanut myös sähkökitaraa. Itseopiskelun lisäksi hän on opiskellut kuvataiteita Limingan taidekoulussa. Musiikkia hän on opiskellut Oulun musiikkiopistossa, Jyväskylän Konservatoriossa, Estudio de Arte Guitarristico -koulussa (México), Prahan konservatoriossa (Tšekkoslovakia), G.I.T:ssä (Guitar institue of Technology, Musicians Institute, USA), Oulun seudun ammattikorkeakoulussa ja Piteån musiikkikorkeakoulussa (Ruotsi). Viime vuosina hän on keskittynyt kuvataiteisiin ja on pitänyt useita näyttelyitä yksin ja yhdessä toisten taiteilijoiden kanssa.

## Diskografia
### Omat julkaisut
* *Baroque and 20th century music*, LP, 1987. JOLP 871. 
* *Jorma Tykkyläinen plays Baden Powell*. C-kasetti, 1988, JOMC 882.
* *Against the wind/Vasten tuulta*, CD, 1990. JOCD 903.
* *Looking Back*, CD, 2004. JOCD 404.

### Mukana muiden levyillä
* *Kollaboratorio, Jouni Kesti ensemble plays [[Jouni Kesti]]*. CD-levy, 1994, Jase-CD 0021.
* *Unique Music from the University of Oulu*. CD-levy, 2001, OYCD011.

## Nuottijulkaisut
* *A Sunny Monday* (2005), gtr, vlc, FIMIC 18954.
* *Concerto for Guitar and Orchestra* (2003), str, gtr, fl, ob, perc, mar, FIMIC 18806.
* *Kana?* (2004), gtr, FIMIC 18808.
* *Muna?* (2004), str, FIMIC 18809.
* *Omelette* (2005), gtr, str, FIMIC 18810.
* *Kastehelmipeili* (2004), str, FIMIC 18807.
* *Omelette ouverture* (2005), gtr, vlc, FIMIC 18955.
* *Simple Dance* (1985), gtr, FIMIC 19100.
* *Tango Aranjuez* (1997), vlc, gtr, FIMIC 19098.
* *Tangonia* (1997), vlc, gtr, FIMIC 19099.
* *Elokuvatähti muuttaa paikkakuntaa* (1987), gtr, FIMIC 19138.
* *Rush Hour* (2008), gtr, FIMIC 20347. 
* *Kasvatuslaulu* (2000), mukana kokoelmassa *UNIQUE MUSIC from the UNIVERSITY of OULU*, Kasvatustieteiden ja opettajankoulutuksen yksikkö, Musiikkikasvatus, 2001. . ISSN 1455-6286.
* *De Part Ment* (2009), Bass Clarinet, Trumpet in C, Accordeon, FIMIC 21165  

## Oppikirjoja
* *Vapaa säestys ja melodiasoitto kitaralla*, oppikirja, 1997, Oulun yliopisto, musiikkikasvatuksen koulutus, 1997. .
* *Pop/jazz -improvisaatio kitaralla ja muilla g-klaavin soittimilla*, oppikirja, 1998. Oulun yliopisto, musiikkikasvatuksen koulutus, 1998. .

## Lähteet

## Aiheesta muualla
*Jorma Styngin kotisivut
*https://www.ouka.fi/oulu/pohjoista-musiikkia/jorma_styng
Massiel

**Massiel** (oik. **María de los Ángeles Santamaría Espinosa**, s. 2. elokuuta 1947 Madrid) on espanjalainen laulaja, joka voitti Eurovision laulukilpailun vuonna 1968 kappaleella "La, la, la" jättäen taakseen englantilaisen poplaulajan Cliff Richardin, jonka kappaleesta "Congratulations" tuli myöhemmin iso hitti. Massielin laulajanura on jatkunut vuosikymmeniä ja hän esiintyi vuonna 2005 Congratulations-tapahtumassa, joka juhlisti Euroviisujen 50-vuotista taivalta. Sen lisäksi hän on muun muassa näytellyt Marian roolin elokuvassa *Cantando a la Vida* (1968).

Vuonna 2008 julkaistiin väite, että Espanjan hallitus olisi ostanut ääniä voiton takaamiseksi, mutta tämä kumottiin myöhemmin ja epäiltiin, että juttu oli julkaistu vain vuoden 2008 espanjalaisedustajan hyväksi.

Euroviisuvoiton jälkeen Massiel sai kansainvälistä mainetta ja esiintyi useissa elokuvissa ja teatterituotannoissa, muun muassa Brechtin ja Shakespearen teoksissa. Hän osallistui Rio de Janeiron festivaaliin vuonna 1971 ja lopetti musiikkiuransa vuonna 1997. Vaikka hän ei julkaise uutta materiaalia, hänen levyjään on julkaistu uudelleen ja hän esiintyy satunnaisesti.

## Lähteet
Welterwerk

__NOTOC__
**Welterwerk** on Drottnarin esikoisalbumi, joka julkaistiin 22. maaliskuuta 2006. Se äänitettiin Subsonic-studiolla vuonna 2005 ja tuottajana toimi Lars Klokkerhaug sekä Drottnar. Albumin ensimmäinen, tuhannen kappaleen painos julkaistiin rajoitetussa digipakversiossa, jonka kaksitoistasivuinen kansilehti on viisivärinen ja teemaltaan pronssivärinhohtoinen.

Albumin musiikkityyli on extreme metalia tai havainnollisemmin sanottuna teknistä ja progressiivista black/thrash metalia. Albumin tyyliä on verrattu muun muassa Mayhemin *[[Chimera]]* -albumiin, Enslavedin myöhempään tuotantoon ja Extolin *[[Synergy]]* -albumiin. Musiikki ei sisällä paljoa melodioita, mutta sitäkin enemmän kokeellisia, teknisiä ja progressiivisia kitarointikuvioita sekä runsaasti tempovaihteluja.

*Welterwerk*-albumin konsepti on saatu aikaan tarkalla soitannalla, megafonilla särötetyillä vokalisointikohdilla, tšekkiläisillä kansanmusiikkiosilla, tšekinkielisillä puheosuuksilla ja mandoliinin sekä trumpetin soitolla. *Victor Comrade*, *Niemand Geht Vorbei* ja *Vulgo Vesper* ovatkin instrumentaalikappaleita, jotka keskittyvät erityisesti luomaan albumin tunnelmaa mainittujen elementtien sekä lähinnä vanhoilta, sodanaikaisilta radiokuulutuksilta kuulostavien samplejen avulla. Albumin konseptia tukee myös kansilehden kuvat teollisuuskoneista ja yhtyeen jäsenistä upseeriunivormuissa. *Rullett* on norjankielinen kappale. *Welterwerkin* sanoitukset sisältävät runsaasti erikoisia termejä ja latinankielisiä fraaseja kuten "Ad hoc" ja "Sine qua non".

## Kappaleet
#
#
#
#
#
#
#
#
#

## Kokoonpano
* Sven-Erik Lind – laulu
* Karl Fredrik Lind – kitara
* Bengt Olsson – kitara
* Håvar Wormdahl – basso
* Glenn-David Lind – rummut

### Vierailevat muusikot
* Jan-Espen S. Schildmann – trumpettiraidat kappaleilla *Victor Comrade* ja *Autonomic Self-Schism*
* Ondřej Valen – tšekinkieliset puheäänet kappaleilla *Victor Comrade* ja *Vulgo Vesper*

## Aiheesta muualla
* 
* 
* Arvio Victoryzine.Com-sivulla 
* Arvio Smother.Net-sivulla
* Arvio Undergroundreview-sivulla
Shannen Doherty

**Shannen Doherty** (12. huhtikuuta 1971 Memphis, Tennessee – 13. heinäkuuta 2024) oli yhdys­valtalainen näyttelijä.

## Ura

Dohertyn ensimmäinen merkittävä rooli­suoritus oli televisio­sarjassa *[[Pieni talo preerialla (televisiosarja)|Pieni talo preerialla]]*, jossa hän näytteli Almanzon veljen­tytärtä Jenny Wilderia vuosina 1982–1983. Tämän jälkeen hän näytteli muun muassa televisio­sarjoissa *[[Our House]]*, *[[Beverly Hills 90210]]* ja *[[Siskoni on noita]]*.

Doherty myös ohjasi joitakin *Siskoni on noita* -sarjan jaksoja toisella ja kolmannella tuotantokaudella. Hänen lähtönsä sarjasta vuonna 2001 liittyi jännitteisiin, joita ilmeni hänen ja sarjan kolmannen päätähden Alyssa Milanon välillä lähinnä näyttämön ulkopuolella. Dohertyn mukaan Milano oli hyvin kilpailunhaluinen, mitä taas hän itse ei ollut. Dohertyn korvasi sarjassa Rose McGowan. Vuoden 2024 helmikuussa Orlandon MegaCon -tapahtuman paneelikeskustelussa esiintyivät kaikki *Siskoni on noita* -sarjan tähdet: ensin perjantaina Alyssa Milano yksin ja sitten sunnuntaina kolme muuta eli Shannen Doherty, Holly Marie Combs ja Rose McGowan yhdessä. Milano sanoi omassa tilaisuudessaan, ettei hän enää muistele neljännesvuosisata sitten tapahtuneita asioita eikä kirjoita historiaa uudelleen – ja ettei hänellä ollut valtaa erottaa ketään. Kommentti oli hänen vastineensa Dohertyn podcastiin vuoden 2023 lopulta, jossa oli mukana myös Combs. Combsin mukaan asioita tapahtui kulissien takana ja trailereissa, ja että Milano oli tilanteiden takana. Sunnuntain MegaConissa Doherty totesi Milanon kommentteihin viitaten, ettei kyse ole historian kaunistelusta. Hän oli taistellut vakavaa sairautta vastaan niin pitkään, että hänelle oli äärimmäisen tärkeää, että esiin viimein tulee totuus niin kuin se on, ja sekä Combs että McGowan tukivat häntä. Doherty totesi että mikä "joillekin" voi olla pelkkää draamaa oli hänelle pitkäkestoinen trauma. Tapahtumien tähden hän menetti elantonsa, koska "joku toinen tahtoi olla sarjan ykköstähti". McGowan viittasi oletettavasti Milanon väitteeseen, että muut "noitasiskot" kaunistelevat vanhoja tapahtumia omaksi edukseen ja totesi lopuksi, että "Voittajat eivät anna häviäjien kirjoittaa historiaa uusiksi."

Vuonna 2008 Doherty palasi 1990-luvulta tutun *Beverly Hills 90210* -sarjan kylkiäis­sarjaan *[[90210]]* Brenda Walshin roolissa.

Doherty esiintyi elo­kuvissa *[[Heathers]]* (1988), *[[Häiriköt (elokuva)|Häiriköt]]* (1995), *[[Tähtäimessä]]* (1999) ja *[[Bukowski]]* (2014).

## Yksityiselämä

Doherty sairastui vuonna 2015 rinta­syöpään, joka levisi myös imu­solmukkeisiin. Touko­kuussa 2016 hänelle tehtiin rinnan­poisto­leikkaus. Syöpä uusiutui alku­vuonna 2020. Vuoden 2023 kesäkuussa Doherty kertoi syövän levinneen jo aivoihin ja loppuvuodesta 2023 syöpää löytyi myös hänen luustostaan. Dohertyn koti Kaliforniassa tuhoutui vuoden 2018 maasto­palossa.

## Lähteet

## Aiheesta muualla

*
Peukestas

**Peukestas** () oli makedonialainen sotilas Aleksanteri Suuren armeijassa ja Persian satraappi. Peukestas oli kotoisin Miezan kaupungista ja hänen isänsä oli eräs Aleksanteri.

Peukestas esiintyy ensimmäisen kerran antiikin lähteissä trieerin komentajana Aleksanterin armeijan matkatessa Industa pitkin. Hyökätessä malli-heimoa vastaan Peukestas kantoi kilpeä, jonka Aleksanteri oli antanut ottaa Athenen temppelistä Ilionista. Leonnatos, Abreas ja Peukestas pelastivat Aleksanterin hengen, kun hän haavoittui hyökkäyksessä mallien pääkaupunkia vastaan. Tästä hyvästä Aleksanteri teki Peuksestaasta henkivartijansa, *[[somatofylakes|somatofylax]]*. Tätä ennen henkivartijoita oli ollut seitsemän, mutta Aleksanteri muutti henkivartijoiden määrää Peuksestaan vuoksi. Kun armeija pääsi Persepoliin, Aleksanteri palkitsi Peukestasta vielä enemmän tekemällä tästä Persis-maakunnan satraapin. Susassa Peukestas sai Aleksanterilta ennenkuulumattoman lahjan, kultaisen diadeemin.

Peukestas erosi muista Aleksanteri Suuren nimittämistä makedonialaisista satraapeista siinä, että hän alkoi pukeutua persialaiseen tapaan. Tästä hän sai alamaistensa ja Aleksanterin suosion. Peukestas oli myös yksi harvoista makedonialaisista, joka opetteli puhumaan persiaa. Vuonna 323 eaa. Peukestas saapui kuninkaan luokse mukanaan 20&nbsp;000 persialaista sotilasta, jotka oli koulutettu sotimaan makedonialaiseen tyyliin pitkien sarisa-keihäiden kanssa falangimuodostelmassa. Persialaisten oli tarkoitus korvata Aleksanterin makedonialaiset sotilaat, mikä tietysti aiheutti suurta katkeruutta makedonialaisten keskuudessa. 

Peukestas oli mukana Aleksanteri Suuren kuolemaa edeltäneissä juomingeissa. Aleksanterin kuoleman jälkeen Peukestas jatkoi Persiksen satraappina. Hänen asemansa säilyi myös Triparadeisoksen kokouksen jälkeen. 

Vuonna 317 eaa. Peithon yritti saada Aleksanterin valtakunnan itäiset maakunnat valtansa alle. Peukestas ja muut maakuntien satraapit kokosivat armeijansa Susassa. Paikalle saapui myös Eumenes Kardialainen, jonka Makedonian hallitsija Polyperkhon oli lähettänyt Aasiaan kukistamaan kapinoivan Antigonos I:n. Peukestas liittyi Eumeneksen joukkoon, koska tämä edusti Makedonian laillista hallitsijaa. Antigonoksen ja Eumeneksen joukot kohtasivat Paraitakenen taistelussa vuonna 317 eaa., mutta taistelu päättyi tasapeliin. Seuraavana vuonna käydyssä Gabienen taistelussa Peukestas petti Eumeneksen ja poistui taistelukentältä joukkojensa kanssa. Peukestas antautui Antigonokselle sen jälkeen kun tämä oli kukistanut Eumeneksen. Antigonos piti kuitenkin Peukestasta liian vaarallisena ja riisti häneltä Persiksen hallinnon. Peukestaan elämästä tämän jälkeen ei ole paljoakaan tietoa.

## Lähteet
*
Beckerin lihasdystrofia

**Beckerin lihasdystrofia** on etenevä perinnöllinen lihasrappeuma, jonka aiheuttaa mutaatio X-kromosomissa.

Beckerin lihasdystrofia on taudinkuvaltaan melko samanlainen kuin Duchennen lihasdystrofia mutta puhkeaa myöhemmin ja etenee sitä hitaammin ja lievempänä. Lihakset rappeutuvat asteittain, ja potilas voi kyetä kävelemään vielä 40-vuotiaana. Sairauteen kuuluu lisäksi hengitysvaikeuksia, skolioosia, väsymystä, sydänvikaa ja toisinaan kehitysvammaisuutta. 

Beckerin lihasdystrofia on nimetty saksalaisen Peter Emil Beckerin mukaan, joka kuvasi oireiston vuonna 1955. Beckerin lihasdystrofikot voivat saada lapsia, mutta heidän tyttärensä ovat todennäköisesti sairauden kantajia. Becker-isien pojat taasen eivät voi sairastua tautiin, koska X-kromosomiset peittyvät sairaudet periytyvät vain kantajaäideiltä.

On arvioitu, että Becker-potilaita on maailmassa noin 100&nbsp;000. Erään tutkimuksen mukaan Beckerin lihasdystrofioita on kymmenisen prosenttia kaikista X-kromosomivirheen aiheuttamista lihasrappeumaoireistoista.

Beckerin lihasdystrofian parantavaa hoitoa ei tunneta, ja hoito tähtää potilaan elämänlaadun parantamiseen. 

## Aiheesta muualla
* Beckerin lihasdystrofia (KV- tietopankki)
* Lihastautiliitto.fi: Beckerin lihasdystrofia
* Kyoto Encyclopedia of Genes and Genomes (KEGG): Becker muscular dystrophy 
* Muscular Dystrophy Association (MDA): Becker Muscular Dystrophy (BMD) 
* Johns Hopkins Medicine: Becker muscular dystrophy
Salomé (laulaja)

**Salomé** (s. **Maria Rosa Marco** 21. kesäkuuta 1943 Barcelona) on espanjalainen laulaja.

Hänen kappaleensa "Vivo cantando" oli yksi vuoden 1969 Eurovision laulukilpailun neljästä voittajasta (Espanjan lisäksi muita voittajia olivat Alankomaat, Iso-Britannia ja Ranska). Salomé levytti "Vivo cantandon" vuonna 1969 kahdeksalla kielellä: espanjaksi, katalaaniksi, baskiksi, ranskaksi, saksaksi, italiaksi, englanniksi ja serbokroatiaksi.
Des Knaben Wunderhorn

**Des Knaben Wunderhorn** () on Achim von Arnimin ja Clemens Brentanon keräämä ja julkaisema kokoelma saksalaista kansanrunoutta.

Teos julkaistiin Heidelbergissä vuosien 1805 ja 1808 välillä. Sen synty liittyy vastaaviin Englannissa ja Skotlannissa julkaistuihin kansanrunouden kokoelmiin. Johann Wolfgang von Goethe julisti, että kokoelman tulisi löytyä jokaisesta kodista.

Eri säveltäjät ovat käyttäneet kokoelman runoja musiikkinsa sanoituksina. Esimerkiksi Felix Mendelssohn, Robert Schumann, Carl Loewe, Johannes Brahms ja Alexander von Zemlinsky. Eniten kokoelmaa hyödynsi kuitenkin Gustav Mahler, joka sävelsi yli kaksikymmentä laulua kokoelman runojen teksteihin. Mahlerin toinen, kolmas ja neljäs sinfonia sisältävät kukin *Wunderhorn*-sanoituksiin perustuvan laulun, ja hän julkaisi myös kokoelman mukaan nimetyn lied-teoksen (*[[Des Knaben Wunderhorn (Mahler)|Des Knaben Wunderhorn]]*) orkesterille ja solistille (sekä pianoversion).

## Lähteet

## Aiheesta muualla
* Luettelo kokoelman tekstejä käyttävistä lauluista .
* Des Knaben Wunderhorn -kokoelma alkukielellä.
Have a Nice Day (Bon Jovin albumi)

**Have A Nice Day** on yhdysvaltalaisen hard rock -yhtye Bon Jovin yhdeksäs studioalbumi. Albumi on nauhoitettu Sanctuary II -studiolla yhtyeen kotiseudulla New Jerseyssä vuosien 2004–2005 aikana. Albumi julkaistiin 20. syyskuuta 2005, ja sen ovat tuottaneet Jon Bon Jovi, Richie Sambora, John Shanks, Dann Huff ja Rick Parashar.

Ilmestymisviikollaan albumia myytiin 202&nbsp;000 kappaletta, mikä tekee albumista yhtyeen eniten ilmestymisviikkonsa aikana myyneen levytyksen. Ensimmäisellä viikollaan se myös sijoittui *[[Billboard 200]]* -albumilistalla toiseksi. Marraskuuhun 2009 mennessä albumia oli myyty Yhdysvalloissa jo 1&nbsp;552&nbsp;000 kappaletta, ja se on saavuttanut platinamyynnin rajan. 

## Kappalelista

## Kokoonpano
*Jon Bon Jovi – laulu, akustinen kitara
*Richie Sambora – kitara, taustalaulu, talk box kappaleessa ”I Want to Be Loved”
*Hugh McDonald – bassokitara, taustalaulu
*David Bryan – koskettimet, taustalaulu
*Tico Torres – rummut, perkussiot
Tanatoforinen dysplasia

**Tanatoforinen dysplasia**, **kehityshäiriö** eli **lyhytkasvuisuus** on neloskromosomin FGFR3-geenin kautta vallitsevasti periytyvä oireyhtymä, johon kuuluu poikkeavuuksia eri puolilla kehoa. Raajojen hermojuuret ovat lyhyet ja liikaihoiset. Pää on muuhuun ruumiiseen nähtynä suhteettoman suuri ja kalloa kuvataan usein apilanlehden muotoiseksi.

Tanatoforinen dysplasia on vakava sairaus, joka johtaa ennenaikaiseen kuolemaan. Kuolleena syntyminen on tavallista, mutta jotkut voivat elää lapsuusikään asti. Vaikka vammautunut ei syntyisi kuolleena, hän jää vaikeasti kehitysvammaiseksi ja kärsimään hengityksen vajaatoiminnasta. Mahdollista on myös vesipäisyys.

Arviot tanatoforisen dysplasian esiintyvyydestä väestötasolla vaihtelevat. Vuonna 1989 julkaistun tanskalaisen tutkimuksen mukaan kolme ihmistä 78&nbsp;000 syntyneestä kärsisivät häiriöstä. Vuonna 1986 Latinalaisessa Amerikassa pääteltiin, että vammasta kärsisi yksi 20&nbsp;000:sta.

## Tunnettuja potilaita
* Sun Hudson (2004–2005), vaikeasti vammautuneena syntynyt poika, jolle tehtiin eutanasia vastoin vanhempien tahtoa. 

## Lähteet
* http://www.saunalahti.fi/kup/syndroma/tanatoforinen.htm
Lenny Kuhr

**Lenny Kuhr** (s. 22. helmikuuta 1950 Eindhoven, Alankomaat) on alankomaalainen laulaja ja lauluntekijä.

Kuhr aloitti laulajanuransa vuonna 1967. Vuonna 1969 hän esiintyi Eurovision laulukilpailussa kappaleella "De troubadour" ja oli yksi kilpailun neljästä voittajasta. 1970-luvulla hän menestyi laulajana paremmin Ranskassa kuin kotimaassaan. Vuonna 1980 ilmestyi kappale "Visite", josta tuli hänen suurin hittinsä Alankomaissa.

Lenny Kuhr on kääntynyt juutalaisuuteen. Hän on naimisissa Rob Frankin kanssa ja hänellä on kaksi lasta edellisestä avioliitostaan. Nykyään hän asuu Israelissa.
Tay–Sachsin tauti

**Tay–Sachsin tauti** on 15. kromosomissa olevan geenivirheen aiheuttama peittyvästi periytyvä oireisto. Kyseessä on keskushermostoa vioittava häiriö, jolle luonteenomaista on sokeus, kehitysvamma ja varhainen dementia. Tay–Sachsin taudissa elinajanodote ei ole pitkä, ja monet syntymästään asti sairaat kuolevat jo 3-vuotiaina. Toisinaan sairaus puhkeaa vasta nuoruudessa tai aikuisiällä. Tay–Sachs-oireisto on yleinen Itä-Euroopan juutalaisten keskuudessa. Aškenasijuutalaisista heitä on yksi 2&nbsp;500:sta. Muilla sen uskotaan olevan jopa sata kertaa harvinaisempaa. 

Tay–Sachsin taudin havaitsi englantilaislääkäri Warren Tay. Oireyhtymän nimen toinen osa tulee yhdysvaltalaiselta Bernard Sachsilta.

## Lähteet
* Tay-Sachsin tauti Kehitysvammahuollon tietopankki (arkistoitu versio)
The Simpsons Wrestling

**The Simpsons Wrestling** on Big Ape Productionsin kehittämä tappelupeli, joka perustuu *[[Simpsonit]]*-televisiosarjaan. Peli on julkaistu vuonna  PlayStationille. 

## Juoni

Avaruusoliot ovat haastaneet springfieldiläiset showpainiin, mutta ensimmäiseksi heidän täytyy taistella toisiaan vastaan selvittääkseen, kuka menee pelastamaan heidän kaupunkinsa vihreiltä avaruusolioilta.

## Pelaaminen
Pelin hahmot on luotu käyttämällä perinteistä animaatiota, johon on sekoitettu 3D-grafiikkaa. 

Jokaisella painijalla on vain neljä liikettä. On myös juoksemis-hyökkäyksiä, mutta pelaajat voivat käyttää jokaisen hahmon ensisijaisia kolmea erikoisliikettä.

Kamppailuihin monisäikeisyyttä tuovat jokaiselle hahmolle yksilölliset erikoisliikkeet, jotka tekevät pahaa jälkeä vastustajissa. Voiman nouseminen on tärkeää kamppailun edetessä. Donitsit tuovat lisäpiristystä energiaan, atomit täyttävät koko pylvään, popcornit lisäävät terveyttä ja lenkkitossut lisäävät nopeutta.

Kamppailujen keskipisteenä oleva painikehä kulkee ympäri kaupunkia. Voittajia ratkaistaan esimerkiksi kaupanpihalla, Hassun studiolla, kaupungintalon edustalla, avaruusaluksella, Moen baarissa ja ydinvoimalassa. Kaikkiaan kamppailuympäristöjä on kymmenen.

## Pelihahmot
* Homer Simpson
* Bart Simpson
* Lisa Simpson
* Marge Simpson (ja Maggie Simpson)
* Barney Gumble
* Hassu-klovni
* Apu Nahasapeemapetilon
* Talonmies Willie
* Bumblebee Man
* Waylon Smithers (ja Montgomery Burns)
* Moe Szyslak
* Ned Flanders
* Professori Frink
* Kang ja Kodos
* Tikku ja Takku (ainoastaan toisiaan vastaan)

Pelin hahmoilla on samat ääninäyttelijät kuin televisiosarjassakin. Ylivoimaisesti voimakkain hahmo on Ned Flanders, koska hänellä on kaksi kertaa niin paljon energiaa kuin muilla hahmoilla ja lisäksi erittäin tehokas salama-hyökkäys.

## Vastaanotto
Kriitikot ja Simpsons-fanit ovat haukkuneet peliä, mutta se ei ollut niin epäonnistunut kuin *[[The Simpsons Skateboarding]]*. Peliä haukuttiin yksinkertaisuudesta, tasapainottomasta pelaamisesta ja huonosta grafiikasta. Se myös kauhistutti showpainifaneja sen liikkeiden puutteesta. Peliä on pidetty yhtenä huonoimmista Simpsons-peleistä ja huonoimmista peleistä ikinä.

## Lähteet

## Aiheesta muualla
*
Australian avoin tennisturnaus 2005

Vuoden 2005 Australian avoin tennisturnaus pelattiin 17.-30. tammikuuta 2005.

## Tulokset
### Miesten kaksinpeli
Finaalissa olivat vastakkain Marat Safin, Venäjä ja Lleyton Hewitt, Australia. Venäläinen otti toisen grand slam voittonsa luvuin 1-6, 6-3, 6-4, 6-4. Safin oli selvittänyt tiensä finaaliin voittamalla semifinaaleissa Sveitsin Roger Federerin ja Slovakian Dominik Hrbatyn. Finaalin hävinnyt Hewitt selvitti välierät voittamalla turnauksen kakkossijoitetun Yhdysvaltain Andy Roddickin ja puolivälierät kukistamalla Argentiinan David Nalbandianin.

### Naisten kaksinpeli
Finaalissa olivat vastakkain Yhdysvaltain Serena Williams ja Lindsay Davenport. Serana William voitti ottelun ja samalla toisen Australian avoimen tennisturnauksen voittonsa kaksinpelissä (ensimmäinen voitto oli vuodelta 2003) luvuin 2-6, 6-3, 6-0. Williams selvitti tiensä finaaliin voittamalla välierissä Venäjän Marija Šarapovan ja puolivälierissä Ranskan Amélie Mauresmon. Finaalin hävinnyt turnauksen ykkössijoitettu Davenport voitti välierissä Ranskan Nathalie Dechyn ja puolivälierässä Australian Alicia Molikin.

### Miesten nelinpeli
Miesten nelinpelin voittivat Wayne Black ja Kevin Ullyett (ZIM). He kaatoivat finaalissa Yhdysvaltain parin Bob Bryan ja Mike Bryan luvuin 6-4 6-4.

### Naisten nelinpeli
Naisten nelinpelin voittivat Svetlana Kuznetsova, Venäjä, ja Alicia Molik, Australia. Finaalissa kaatuivat Yhdysvaltain pari Lindsay Davenport ja Corina Morariu luvuin 6-3, 6-4.

### Sekanelinpeli
Sekanelinpelin voittivat australialaispari Samantha Stosur ja Scott Draper. Finaalissa kaatuivat Liezel Huber (RSA) ja Kevin Ullyett (ZIM) luvuin 6-2, 2-6, [10-6].

#### Poikien kaksinpeli
Australian avointen poikien kaksinpelin voiton vei Yhdysvaltain Donald Young. Finaalissa kaatui Etelä-Korean Sun-Yong Kim luvuin 6-2, 6-2.

#### Tyttöjen kaksinpeli
Tyttöjen kaksinpelin voitti Viktoryja Azarenka (BLR). Finaalissa kukistui Ágnes Szávay (HUN) luvuin 6-2, 6-2.

#### Poikien nelinpeli
Poikien nelinpelin voittivat Sun-Yong Kim (KOR) ja Chu-Huan Yi (TPE).

#### Tyttöjen nelinpeli
Tyttöjen nelinpelin voittivat Viktoryja Azarenka (BLR) ja Marina Erakovic (NZL).

## Aiheesta muualla

*Viralliset sivut